**16o Mάθημα**

**Το γράμμα Ββ**

|  |
| --- |
| **Τάξη:** Α’ Τάξη  **10η Ενότητα:** Σχολικό Περιβάλλον  **Διάρκεια:** 2 ώρες |
| **Στόχοι μαθήματος:**   * Να αναγνωρίζουν ακουστικά και να προφέρουν σωστά τον φθόγγο Ββ * Να αναγνωρίζουν οπτικά και να γράφουν το μικρό και το κεφαλαίο γράμμα Ββ * Να διαβάζουν και να χρησιμοποιούν λεξιλόγιο με τα γράμματα που έχουν ήδη διδαχθεί. * Να μάθουν το λεξιλόγιο της ενότητας   **Λεξιλόγιο για ανάγνωση:**  μολύβι, σβηστήρι/σβήστρα, ρίγα/χάρακας, χρωματιστά μολύβια/χρώματα, κασετίνα, βιβλίο, τετράδιο  βάτραχος, έβαλα.  **Ολική ανάγνωση:**  σχολείο  **Λεξιλόγιο ενότητας:**  Μάθημα 1: η τσάντα, το μολύβι, βιβλίο, το σβηστήρι, η ρίγα/ ο χάρακας, η ξύστρα, το ψαλίδι, η κασετίνα, τα χρώματα/χρωματιστά μολύβια, το σχολείο.  το τετράδιο.  **Προϋπάρχουσα γνώση:**  η τάξη, η τσάντα, η καρέκλα, το μολύβι, η/ο δασκάλα/δάσκαλος, το σχολείο, η τουαλέτα, η προσευχή  Τι έχει; |

|  |  |
| --- | --- |
| **Πορεία δραστηριοτήτων** | **Διδακτικά μέσα και υλικά/Οργάνωση τάξης-παιδιών:** |
| **Αφόρμηση – Προσανατολισμός – Επαναφορά προηγούμενης γνώσης**  **(10 λεπτά):**  Ο/η εκπαιδευτικός καλεί τα παιδιά να μαντέψουν τι έχει στην τσάντα του/της. Στη συνέχεια βγάζει από την τσάντα τα εξής αντικείμενα: κασετίνα που περιέχει: μολύβια, σβήστρα, ξύστρα, χάρακα και ένα τετράδιο και ένα βιβλίο. Κάθε φορά που βγάζει ένα αντικείμενο ρωτάει τα παιδιά «Τι είναι;» και έπειτα τοποθετεί την ανάλογη καρτέλα. Στη συνέχεια ο/η εκπαιδευτικός επιδεικνύοντας τις εικόνες ζητάει από τα παιδιά να επαναλάβουν τις ονομασίες με διαφορετική ένταση και ρυθμό. | Πίνακας  Εικόνες λεξιλογίου |
| **Δραστηριότητα 1 (10 λεπτά)**  Στη συνέχεια τους αναφέρει πως θα παίξουν ένα παιχνίδι. Κάθε φορά που δείχνει μια εικόνα θα πρέπει να βρουν το αντικείμενο που απεικονίζει και να επαναλάβουν την ονομασία δυνατά/σιγανά. (Αν δεν το έχουν απλά επαναλαμβάνουν την ονομασία.) | Εικόνες λεξιλογίου |
| **Δραστηριότητα 2 (15 λεπτά)**  Ο/Η εκπαιδευτικός τοποθετεί στον πίνακα όλες τις εικόνες από το θεματικό λεξιλόγιο σε σειρά και καλεί τα παιδιά να κλείσουν τα μάτια για να παίξουν το παιχνίδι της εξαφάνισης. Ο/η εκπαιδευτικός αφαιρεί μια εικόνα κάθε φορά και τα παιδιά καλούνται να βρουν ποια εικόνα λείπει και να ονομάσουν το αντικείμενο. | Εικόνες λεξιλογίου |
| **Δραστηριότητα 3 (15 λεπτά)**  Ο/Η εκπαιδευτικός δείχνει την εικόνα του μαθήματος. Ο/Η εκπαιδευτικός ρωτάει τα παιδιά: π.χ. Ποιους βλέπετε στην εικόνα; Τι αντικείμενα βλέπετε στην εικόνα; Τι φοράει ο Ηλίας; Τι φοράει η Άννα; Που πηγαίνουν; Τι συζητάνε;  Έπειτα διαβάζει το κείμενο το οποίο προβάλει/ έχει γράψει στον πίνακα:  πατέρας: Άννα, Ηλία ελάτε!   Πάμε στο σχολείο!  Ηλίας:  Περίμενε να βάλω  στη σάκα  μου το τετράδιο και το βιβλίο μου.  Άννα: Ένα λεπτό να βάλω και εγώ στην κασετίνα μου μολύβια, ένα χάρακα και μια σβήστρα.  πατέρας: Ελάτε! Πέρασε η ώρα!  Κάθε φορά που εμφανίζεται στο διάλογο μια λέξη από το νέο λεξιλόγιο ο/η εκπαιδευτικός τοποθετεί την αντίστοιχη εικόνα στον πίνακα. Έπειτα η/ο εκπαιδευτικός κάνει ερωτήσεις κατανόησης του κειμένου. | Εικόνα μαθήματος (Α3)  Πίνακας |
| **Δραστηριότητα 4 (15 λεπτά)**  Ακολούθως ο/η εκπαιδευτικός ζητάει από τα παιδιά να εντοπίσουν τις λέξεις που περιέχουν το γράμμα που θα μάθουν σήμερα στο κείμενο. Ένα παιδί καλείται στο πίνακα για να το κυκλώσει. Η/ο εκπαιδευτικός ρωτάει τα παιδιά αν μπορούν να μαντέψουν τον ήχο αυτού του γράμματος επικεντρώνοντας την προσοχή του στη λέξη ‘μολύβια’ στο κείμενο.  Μετά ο/η εκπαιδευτικός διαβάζει την λέξει και λέει δυνατά ‘Ββ’ και καλεί τα παιδιά να επαναλάβουν. Στη συνέχεια δείχνει την προτεινόμενη φορά και καλεί τα παιδιά να πουν και γράψουν το γράμμα Ββ με διάφορους τρόπους (στον αέρα ή στο πινακάκι τους). | Πίνακας |
| **Δραστηριότητα 5 (20 λεπτά)**  Στη συνέχεια δίνεται το φύλλο εργασίας στα παιδιά τα οποία καλούνται να γράψουν το Ββ με την προτεινόμενη φορά. | Φύλλο Εργασίας |
| **Δραστηριότητα 6 (10 λεπτά)**  Οι μαθητές καλούνται να γράψουν τις λέξεις: η κασετίνα, το μολύβι/τα μολύβια, το βιβλίο/τα βιβλία, το τετράδιο/ τα τετράδια η σβήστρα, ο χάρακας στο τετράδιο τους στην σωστή στήλη. | Τετράδιο Οριστικού άρθρου |
| **Δραστηριότητα 7 (5 λεπτά)**  Δίνονται στα παιδιά δύο ζάρια με εικόνες από το θεματικό λεξιλόγιο και από ένα φύλλο εργασίας. Τα παιδιά ρίχνουν εναλλάξ τα ζάρια και κυκλώνουν την ανάλογη λέξη στο φύλλο εργασίας. Το παιδί που θα βρει πρώτο όλες τις λέξεις κερδίζει. | Φύλλα εργασίας  ζάρια |
| **Δραστηριότητα 8 (10 λεπτά)**  Η/ο εκπαιδευτικός καλεί τα παιδιά να παίξουν μια παραλλαγή του παιχνιδιού «Simon says» και το ονομάζει «O Βασίλης λέει..». Ο/Η εκπαιδευτικός θα δίνει κάποιες οδηγίες στα παιδιά και αυτά πρέπει να κάνουν ότι λέει μόνο όταν χρησιμοποιεί την φράση «Ο Βασίλης λέει». Π.χ. Ο Βασίλης λέει «Βάλε το μολύβι στην κασετίνα/καρέκλα, βάλε το σβηστήρι στο κεφάλι/πόδια, κάνε το βάτραχο. Το ρόλο του εκπαιδευτικού μπορούν να πάρουν και τα παιδιά. |  |
| **Δραστηριότητα 9 – Αξιολόγηση (10 λεπτά)**  Ο/η εκπαιδευτικός τοποθετεί τις εικόνες του θεματικού λεξιλογίου στον πίνακα και λέει κάθε φορά μια λέξη. Τα παιδιά με την βοήθεια μαγικών ραβδιών (π.χ. ξυλάκια, ξύλινες κουτάλες, χάρακες) πρέπει να επιδείξουν την ανάλογη λέξη και να διαβάσουν. Εναλλακτικά μπορούν να δείξουν με το δάχτυλό τους. | Χάρακες |